Legal Document

Category: 387

Text:
55. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ, ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ.43/489 της 26/29 Μαρτ. 1974 (ΦΕΚ Β' 368) Περί αυξήσεως των υπό του  Ταμείου Συντάξεων Μηχανικών και Εργοληπτών Δημοσίων Έργων καταβαλλομένων συντάξεων. Έχοντες υπ' όψιν: 1.Τας διατάξεις του Ν.Δ. 175/1973 "περί Υπουργικού Συμβουλίου και Υπουργείων" τεθέντος εν ισχύϊ δια του υπ' αριθ. 396/73 Π.Δ/τος, ως αύται ετροποποιήθησαν και συνεπληρώθησαν μεταγενεστέρως (Ν.Δ. 267/74, 304/74 και 314/74). 2.Τας διατάξεις του Νόμ. 19/1944 "περί εξουσιοδοτήσεως του Υπουργού των Οικονομικών όπως προβαίνη εις αναπροσαρμογήν των φορολογικών συντελεστών". 3.Την υπ' αριθ. 918/3.5.55 απόφασιν της Νομισματικής Επιτροπής "περί αναπροσαρμογής συντάξεως, επιδομάτων και αποζημιώσεων καταβαλλομένων υπό των ασφαλιστικών οργανισμών". 4.Την υπ' αριθ. 0.245/51/4.3.1974 πρότασιν του Υπουργού Συντονισμού και Προγραμματισμού. 5.Την υπ' αριθ. 2914/73 απόφασιν του Διοικητικού Συμβουλίου του Ταμείου υποβληθείσαν ημίν δια των υπ' αριθ. 6392/73 και 15625/12.12.1973 αναφορών του Ταμείου, αποφασίζομεν: Αι υπό του Ταμείου Συντάξεων Μηχανικών και Εργοληπτών Δημοσίων Έργων καταβαλλόμεναι συντάξεις, κατά την δημοσίευσιν της παρούσης, αυξάνονται γενικώς, από μεν της 1ης Ιαν. 1974 κατά ποσοστόν 15%, από δε της 1ης Ιουλ. 1974 κατά ποσοστόν 10%. Η παρούσα δημοσιευθήτω δια της Εφημερίδος της Κυβερνήσεως. 23.Γ.δ.55 Ταμείο Συντάξεων Μηχανικών και Εργοληπτών